Гісторыя
--------

* Першыя маршрутныя перавозкі пасажыраў у горадзе пачаліся з 1887 года
* 10 мая 1892 года ў Мінске была адкрыта конка. Яна праіснавала да сакавіка 1928 года
* 23 кастрычніка 1924 года ў горадзе быў адкрыты аўтобусны рух
* 13 кастрычніка 1929 года ў Мінске адбылося адкрыццё трамвайнага руху
* 19 верасня 1952 года была ўведзена ў эксплуатацыю першая чарга тралейбуснай лініі
* 18 сакавіка 1984 года адбылося адкрыццё Мінскага метрапалітэна

Гарадскі транспарт
------------------

Асноўныя віды гарадскога транспарта: метро, аўтобусы, тралейбусы, трамваі і маршрутныя таксі.

Тарыфы на праезд у грамадскім транспарце з 2006 года складаюць - 500 рублёў ($0,2) поўны, 250 ($0,1) льготны. Тарыф на праезд у маршрутным таксі складае 800—1300 рублёў ($0,37-0,6)

### Метро

Станцыя метро Каменная Горка
Асноўны артыкул: **Мінскі метрапалітэн**
Мінскае метро ўяўляе сабой дзве лініі агульнай працягласцю 27,6 км і складаецца з 29 станцый і двух дэпо. Па стану на студзень 2007 года будуюцца 5 новых станцый. Пасажыраў абслугоўвае 215 вагонаў метро. Інтэрвал руху ў гадзіну пік складае меней 2-х хвілін, пасля 23:00 — 10 хвілін. Першы цягнік з канчатковых станцый адпраўляецца ў 5:35 раніцы, апошні — у 1:02. З адкрыццём трох новых станцый у лістападзе 2005 колькасць перавезеных пасажыраў у метрапалітэне наблізілася да мільёна пасажыраў у дзень, што складае каля 30% пасажыраў, якія перавозяцца ўсім грамадскім транспартам Мінска.

### Аўтобус

Аўтобус МАЗ-103
Асноўны артыкул: **Мінскі аўтобус**
Больш за 120 маршрутаў мінскіх аўтобусаў абслугоўваецца сям'ю аўтапаркамі. Асноўную частку аўтобусаў складаюць МАЗ-103, -104, -105, Ікарус-260, -280 і ЛАЗ-695. Сустракаюцца таксама аўтобусы ЛИАЗ-5256, ЛИАЗ-677 і Нёман-52012. Па стане на канец 2005 года агульная колькасць мінскіх аўтобусаў — 1677, 48 % з іх выпрацавалі свой рэсурс. У 2005 парк машын быў абноўлены на 10 %. У 2006 годзе было запланавана абнаўленне больш 18 % - 300 аўтобусаў (з іх 100 МАЗ-105, 150 МАЗ-103, 30 прыгарадных машын і каля 25 МАЗ-152). Машыны набываліся на заводах МАЗ і Нёман на ўмовах лізінгу. Па выніках 2006 года ў аўтапаркі паступіла 174 аўтобусы МАЗ-103, 100 МАЗ-105, 70 Нёман, 18 МАЗ-152 і 2 МАЗ-251 - усяго 364 машыны. Аўтобусы МАЗ-103 і МАЗ-105 пастаўляюцца з рухавікамі «Мэрсэдэс» і аўтаматычнай каробкай перадач. У 2007 годзе плануецца закупіць 200 аўтобусаў. Планируюць закупiць на 2017 год автобусы 4-ГА пакалення АКСМ-А420 MAX DUO

### Тралейбус

Асноўны артыкул: **Мінскі тралейбус**
Тралейбус МАЗ-103Т
У Мінску на сённяшні дзень працуе 68 маршрутаў, што абслугоўваюцца чатырма дэпо. Упершыню тралейбус на вуліцах горада з'явіўся 13 кастрычніка 1952 года. У эксплуатацыі знаходзяцца як тралейбусы ЗИУ, якія захаваліся з часоў Савецкага Саюза, так і сучасныя машыны вытворчасці прадпрыемстваў Белкамунмаш і МАЗ. На балансе мінскіх дэпо зараз 1050 тралейбусаў. Гэта другі паказчык у свеце пасля Масквы. У 2004 было закуплена 42 новых тралейбусаў, у 2005 - 54 (абнаўленне парку на 5 %). Па стане на канец 2005 года 65 % мінскіх тралейбусаў выпрацавала свой рэсурс. У 2006 годзе тралейбусны парк планавалася абнавіць на 15 % — у Мінск павінны былі паступіць 200 тралейбусаў вытворчасці Белкамунмаш, аднак гэты план выкананы не быў - завод паставіў толькі 60 АКСМ-213 і 41 АКСМ-32102 - усяго 101 машына. У 2007 годзе плануецца закупіць 105 тралейбусаў. К 2017 году планируют закупить троллейбусы 4-го поколения АКСМ-420 MAX DUO

### Трамвай

Асноўныя артыкулы: **Спіс гарадскіх трамвайных сістэм Беларусі** і **Мінскі трамвай**
Трамвай АКСМ-60102
Першае трамвайная лінія была адкрыта ў Мінску 13 кастрычніка 1929. Пасля абвяшчэння незалежнасці ў пачатку 1990-х, асноўнымі мадэлямі трамваяў, якія выкарыстоўваліся ў Мінску, былі машыны РВЗ і Татра. У 2000 годзе на прадпрыемстве «Белкамунмаш» быў наладжаны выпуск беларускіх трамваяў АКСМ-1М, а ў 2001 былі выпушчаны мадэлі АКСМ-60102 і АКСМ-743. Акрамя гэтага, у 2002 годзе нямецкім горадам Карлсруе Мінску былі падораны 10 трамвайных вагонаў GT8D. Па стане на студзень 2006 у Мінске было 153 трамваі, з іх 56 % выпрацавала свой рэсурс. У 2006 для горада было закуплена 20 трамваяў АКСМ-60102 вытворчасці Белкамунмаш. План на 2007 прадугледжвае пакупку 30 трамваяў.

### Маршрутнае таксі

Асноўны артыкул: **Мінскае маршрутнае таксі**
Маршруткі, як тып транспарту, упершыню ўведзеныя аўтакамбінатам таксаматорнага транспарту ў Мінску ў 1974 годзе з мэтай паляпшэння перавозкі пасажыраў з цэнтру горада ў жылыя раёны. На маршрутах выкарыстоўваліся айчынныя мікрааўтобусы РАФ-977ДМ, а з канца 70-х РАФ-2203.

Паслугі маршрутных таксі надаюць у Мінску як прыватныя кампаніі, так і дзяржаўнае прадпрыемства «Мінсктранс». Апроч мікрааўтобусаў Газэль таксама выкарыстоўваюцца: Mercedes-Benz Sprinter (Мінсктранс), Volkswagen Transporter (прыватныя перавознікі), Peugeot Boxer (прыватныя перавознікі), Ford Transit (прыватныя перавозчыкі) і некаторыя іншыя мадэлі розных вытворцаў. Таксама ТАА «Флора і фауна 2004» выкарыстоўвае аўтобусы малога класа Багдан-А092 і Радзіміч-А092. Усяго парк маршрутных таксі налічвае ў Мінску больш за 1000 аўтамабіляў.

Паводле звестак за першага паўгоддзя 2008 маршрутнымі таксі ў Мінску было перавезена 2,3 млн чалавек.

### Таксі

У 2012 г. мелася звыш 4 тысяч падвозчыкаў і 12 зарэгістраваных службаў адпраўкі падвозу: 107, 135, 152, 155, 156, 157, 158, 161, 181, 184, 7337 «Поспех» і 7788 «Алмаз». Аўтамабілі зарэгістраваных падвозчыкаў мелі жоўтыя нумары. У адрозненне ад іншых гарадоў краіны ў сталіцы заставалася істотая доля незарэгістраваных падвозчыкаў, што складала звыш траціны ад зарэгістраваных. Падвоз незарэгістраванымі падвозчыкамі ажыццяўляўся шляхам падбору пасажыраў на стаянках вакзалаў, рэстаранаў, клубаў і крамаў пераважна ўвечары і ўначы, у святы і выходныя дні.

### Гарадская электрычка

Асноўны артыкул: **Мінская гарадская электрычка**
З 2011 года ажыццяўляецца праект па стварэнні мінскай гарадской электрычкі — сеткі маршрутаў чыгуначнага грамадскага транспарта ў межах Мінска і бліжэйшага прыгарада.

Міжгародны транспарт
--------------------

### Аўтамабільны

Аўтавакзалы: Маскоўскі, Цэнтральны, Усходні

### Чыгуначны транспарт

Мінскі чыгуначны вакзал

### Аэрапорты

Побач горада размещаны аэрапорт Мінск-1. Ён не абслугоўваецца, на яго месцы ў верасні 2015 года пачалі будаваць новы мікрараён. 

У 42-х кіламетрах на ўсход ад Мінска размешчаны Нацыянальны аэрапорт Мінск (Мінск-2). Ён абслугоўвае ў асноўным міжнародныя рэйсы беларускіх авіякампаній «Белавія» і «ТрансАвіяЭкспарт» і замежных кампаній «Аўстрыйскія авіялініі», «Лот» (Польшча), «Люфтганза» (Германія), «Эль-Аль» (Ізраіль).

Дзіцячая чыгунка
----------------

Асноўны артыкул: **Дзіцячая чыгунка (Мінск)**
Дзіцячая чыгунка была адкрыта ў Мінску 9 ліпеня 1955. Яе даўжыня складае 4,5 км, па шляху чыгункі размешчаны 3 станцыі — Заслонова, Піянерская, Сасновы Бор. Дарога пачынае працаваць 1 мая і закрываецца ў апошнюю нядзелю жніўня.

Зноскі
------

1. ↑
2. ↑  *Віталь Пятровіч*. Таксісты-здані палююць за пасажырамі **(нявызн.)**. *Каментары*.  Беларускае тэлеграфнае агенцтва. Праверана 15 лютага 2012.

Спасылкі
--------

|  |  |
| --- | --- |
| commons: | Транспарт у Мінску на Вікісховішчы |

* Афіцыйны сайт КУП «Мінсктранс» Архівавана 15 студзеня 2014.
* Грамадскі транспарт Мінска на www.bytrans.net Архівавана 24 чэрвеня 2016.
* Грамадскі транспарт Мінска на www.ktrans.ucoz.ru

| ⛭Транспарт Мінска |
| --- |
| Гарадскі | 
* Аўтобус
* Тралейбус
* Трамвай
* Метро
* Маршрутнае таксі

 |
| Аўтавакзалы | 
* Усходні аўтавакзал
* Маскоўскі аўтавакзал†
* Цэнтральны аўтавакзал
* Аўтастанцыя Аўтазаводская
* Аўтастанцыя Паўднёва-Заходняя

 |
| Чыгуначны | 
* Мінск-Пасажырскі
* Мінск-Паўднёвы
* Мінск-Паўночны
* Мінск-Сартыравальны
* Мінск-Усходні
* Інстытут культуры
* Дзіцячая чыгунка

 |
| Паветраны | 
* Аэрапорт Мінск-1†
* Нацыянальны аэрапорт Мінск

 |
| † — не існуюць |